"Avatar" on kaks ja pool tundi pikk, aga ma vaatasin esimest korda kella alles lõputiitrite algul, et uurida kas tõesti on aeg nii kiirelt möödunud.  Cameroni loodud maailm viib meid oma unenägudesse ja me suudame korraks unustada väljas möllava pakase või halluse. Kahjuks pean ma ütlema, et ilmselt ei tule "Avatarist" Ristiisa-tüüpi filmi, mis on oma meistriklassiga olnud teistele filmidele kümnendeid eeskujuks. Küll saab sellest aga film, mille pildikvaliteediga kõiki tulevasi filme võrdlema saab hakata. Nii reaalne tehismaailm on lihtsalt esmakordne.